sukhrobnurali/uzbek-legal-corpus huggingface dataset:
Rieltorning malaka sertifikatini berish tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2021-08-05)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)” qaroriga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2011-yil 17-maydagi 01/19-18/02-sonli qarori (roʻyxat raqami 2236, 2011-yil 10-iyun) (Oʻzbekiston Respublikasi qonun hujjatlari toʻplami, 2011-y., 24-son, 252-modda) bilan tasdiqlangan Rieltorning malaka sertifikatini berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandda: toʻrtinchi xatboshi quyidagi tahrirda bayon etilsin: “oʻrta maxsus yoki oliy maʼlumot toʻgʻrisidagi diplomning yoxud vakolatli davlat organining xorijiy taʼlim muassasasida olingan oʻrta maxsus yoki oliy maʼlumot toʻgʻrisidagi hujjatning nostrifikatsiyalash (ekvivalentligini qayd etish) toʻgʻrisidagi guvohnomasining nusxasi;”; oltinchi xatboshi quyidagi tahrirda bayon etilsin: “rieltorlarni tayyorlash markazlarida maxsus oʻquv kursini tugatganligi (talabgorning oʻquv kursini tugatganligi toʻgʻrisidagi sertifikatning berilgan vaqtidan boshlab hujjatlar topshirilgungacha oʻtgan vaqt bir yildan oshmagan boʻlishi shart) toʻgʻrisidagi sertifikatning nusxasi.”. 2. 35-bandning toʻrtinchi xatboshisi quyidagi tahrirda bayon etilsin: “malaka oshirish kurslarini tamomlaganligi haqidagi hujjatlarning nusxalari.”.
Baholovchi malaka sertifikatini berish tartibi toʻgʻrisidagi nizomga oʻzgartirishlar kiritish haqida
(resolution, 2018-08-30)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)” qaroriga muvofiq Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2008-yil 16-iyuldagi 01/19-18/09-sonli qarori (roʻyxat raqami 1840, 2008-yil 4-avgust) (Oʻzbekiston Respublikasi qonun hujjatlari toʻplami, 2008-y., 31-32-son, 307-modda) bilan tasdiqlangan Baholovchi malaka sertifikatini berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandda: “v” va “g” kichik bandlar quyidagi tahrirda bayon etilsin: “v) oliy maʼlumot toʻgʻrisidagi diplomning yoxud vakolatli davlat organining xorijiy taʼlim muassasasida olingan oliy maʼlumot toʻgʻrisidagi hujjatning nostrifikatsiyalash (ekvivalentligini qayd etish) toʻgʻrisidagi guvohnomasining nusxasi; g) mehnat daftarchasining nusxasi;”; “e” kichik band quyidagi tahrirda bayon etilsin: “e) baholovchilarni tayyorlash markazlarida maxsus oʻquv kursini tugatganligi toʻgʻrisidagi sertifikatning (talabgorning oʻquv kursini tugatganligi toʻgʻrisidagi sertifikatning berilgan vaqtidan boshlab hujjatlar topshirilgungacha oʻtgan vaqt bir yildan oshmagan boʻlishi shart) yoki baholovchining xalqaro sertifikatining nusxasi;”. 2. 34-bandning “v” kichik bandi quyidagi tahrirda bayon etilsin: “v) malaka oshirish kurslarini tamomlaganligi haqidagi hujjatning nusxasi;”.
Xalqaro shartnomalarga qoʻshilish toʻgʻrisida
(resolution, 2025-05-03)

Milliy avtomobilsozlik korxonalari-eksportchilari uchun qulay shart-sharoit yaratish, sohada xalqaro standartlarni joriy etish hamda milliy mahsulotlarimizning tashqi bozorlarda raqobatbardoshligini oshirish muhimligini inobatga olgan holda: 1. Quyidagi xalqaro shartnomalarga qoʻshilish toʻgʻrisida qaror qabul qilinsin: Gʻildirakli transport vositalari, ularga oʻrnatilishi va/yoki foydalanilishi mumkin boʻlgan jihozlar va qismlar uchun global texnik qoidalarni joriy etish toʻgʻrisidagi Bitimga (Jeneva shahri, 1998-yil 25-iyun) (keyingi oʻrinlarda — 1998-yilgi Bitim); BMTning gʻildirakli transport vositalari, ularga oʻrnatilishi va/yoki foydalanilishi mumkin boʻlgan jihozlar va qismlar uchun muvofiqlashtirilgan texnik qoidalarni qabul qilish va ushbu qoidalar asosida beriladigan rasmiy tasdiqlarni oʻzaro tan olish shartlari toʻgʻrisidagi Bitimga (Jeneva shahri, 1958-yil 20-mart) (keyingi oʻrinlarda — 1958-yilgi Bitim) quyidagi eslatma bilan: “Oʻzbekiston Respublikasi 1958-yilgi Bitimning 11-moddasi 1-bandiga muvofiq, ushbu Bitimning 10-moddasi 1 — 3-bandlari qoidalari bilan oʻzini bogʻliq deb hisoblamaydi va Dogovor tomonlari oʻrtasida Bitimning talqini yoki qoʻllanilishi boʻyicha yuzaga kelgan nizoni arbitrajga topshirish uchun har bir holda nizoda ishtirok etuvchi barcha davlatlarning roziligi zarurligini, shuningdek, arbitrlar faqat nizoda ishtirok etuvchi tomonlarining oʻzaro kelishuvi bilan tayinlanishi mumkinligini bayon etadi”. 2. Oʻzbekiston Respublikasi Vazirlar Mahkamasi huzuridagi Oʻzbekiston texnik jihatdan tartibga solish agentligi yuqorida qayd etilgan xalqaro shartnomalarning bajarilishini taʼminlash boʻyicha masʼul vakolatli organ etib belgilansin. 3. Oʻzbekiston Respublikasi Vazirlar Mahkamasi huzuridagi Texnik tartibga solish agentligiga 1998-yilgi Bitimning 9-moddasi 9.3.1-bandi va 1958-yilgi Bitimning 1-moddasi 5-bandiga muvofiq, yuqorida koʻrsatilgan xalqaro shartnomalar doirasida Oʻzbekiston Respublikasi tomonidan qoʻllaniladigan qoidalar haqidagi bayonotlarni (xabarnomalarni) diplomatik kanallar orqali BMT Bosh kotibi nomiga yuborish topshirilsin. 4. Oʻzbekiston Respublikasi Tashqi ishlar vazirligi tomonidan yuqoridagi shartnomalarga Oʻzbekiston Respublikasining qoʻshilgani toʻgʻrisida BMT Bosh kotibi nomiga tegishli xabarnoma yuborilsin. 5. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan soʻng belgilangan tartibda Oʻzbekiston Respublikasining majburiyatlarini bajarilishini nazorat qilsinlar. 6. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, “Oʻzstandart” agentligi bosh direktori A.U. Karimov hamda Oʻzbekiston Respublikasi tashqi ishlar vaziri A.X. Kamilov zimmasiga yuklansin.
Xalqaro shartnomani tasdiqlash toʻgʻrisida
(resolution, 2018-02-12)

1. Oʻzbekiston Respublikasi Hukumati hamda Ispaniya Qirolligi Hukumati oʻrtasida 2017-yil 14-noyabr kuni Madrid shahrida imzolangan havo qatnovi toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Ispaniya tomoniga mazkur xalqaro shartnoma kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilgani toʻgʻrisidagi tegishli bildirishnomani yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi parvozlar xavfsizligini nazorat qilish davlat inspeksiyasi boshligʻi T.E. Uljayev zimmasiga yuklansin.
Xalqaro shartnomani tasdiqlash toʻgʻrisida
(resolution, 2018-02-12)

1. Oʻzbekiston Respublikasi Hukumati hamda Ispaniya Qirolligi Hukumati oʻrtasida 2017-yil 14-noyabr kuni Madrid shahrida imzolangan xalqaro avtomobil yuk tashuvi toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Ispaniya tomoniga mazkur xalqaro shartnoma kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilgani toʻgʻrisidagi tegishli bildirishnomani yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston avtomobil va daryo transporta agentligi boshligʻi D.T. Dehqonov zimmasiga yuklansin.
Qishloq va suv xoʻjaligini davlat tomonidan boshqarish tizimini tubdan takomillashtirishga doir tashkiliy chora-tadbirlar toʻgʻrisida
(decree, 2022-07-08)

Qishloq va suv xoʻjaligini davlat tomonidan boshqarilishini maqbullashtirish va samaradorligini oshirish, masʼuliyat sohalarini aniq chegaralash va oydinlashtirish, ushbu sohada dolzarb va muayyan muammolarni hal etish uchun mavjud kuch va vositalar bilan oqilona taʼminlash maqsadida, shuningdek, Oʻzbekiston Respublikasida Maʼmuriy islohotlar konsepsiyasi bilan belgilangan vazifalarga muvofiq: 1. Maʼlumot uchun qabul qilinsinki, Oʻzbekiston Respublikasi Prezidentining 2018-yil 9-fevraldagi F-5208-sonli farmoyishi bilan tegishli respublika komissiyasi tuzilgan va suv xoʻjaligi tizimini isloh qilish hamda suv xoʻjaligi tarmogʻini boshqarishni takomillashtirishga oid asosiy yoʻnalishlar belgilab berilgan. 2. Oʻzbekiston Respublikasi Qishloq va suv xoʻjaligi vazirligi negizida: Oʻzbekiston Respublikasi Qishloq xoʻjaligi vazirligi; Oʻzbekiston Respublikasi Suv xoʻjaligi vazirligi tashkil etilsin. 3. Oʻzbekiston Respublikasida Maʼmuriy islohotlar konsepsiyasini amalga oshirish komissiyasi hamda Suv xoʻjaligi tizimini isloh qilish va suv xoʻjaligi tarmogʻini boshqarishni takomillashtirish boʻyicha takliflarni tayyorlash respublika komissiyasi (A.N. Aripov) bir oy muddatda qishloq va suv xoʻjaligini amaldagi boshqarish tizimini har tomonlama oʻrganish va kompleks tahlil etish natijalari asosida, shuningdek, ilgʻor xorijiy tajribani hisobga olgan holda Oʻzbekiston Respublikasi Qishloq xoʻjaligi vazirligi hamda Oʻzbekiston Respublikasi Suv xoʻjaligi vazirligi faoliyatini tashkil etish boʻyicha Oʻzbekiston Respublikasi Prezidenti qarorining loyihasini kiritsin. 4. Oʻzbekiston Respublikasi Vazirlar Mahkamasining ijro etuvchi tuzilmasidagi Oʻzbekiston Respublikasi Bosh vazirining oʻrinbosari — Oʻzbekiston Respublikasi qishloq va suv xoʻjaligi vaziri — Qishloq va suv xoʻjaligi, qishloq xoʻjaligi va oziq ovqat mahsulotlarini qayta ishlash masalalari kompleksi rahbari lavozimi tugatilsin. 5. Vazirlar Mahkamasi ijro etuvchi tuzilmasiga Oʻzbekiston Respublikasi Bosh vazirining oʻrinbosari — Qishloq va suv xoʻjaligi, qishloq xoʻjaligi va oziq-ovqat mahsulotlarini qayta ishlash masalalari kompleksi rahbari lavozimi kiritilsin. 6. Qishloq xoʻjaligi vazirligi, Suv xoʻjaligi vazirligi Adliya vazirligi bilan birgalikda ikki oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisi takliflarni Oʻzbekiston Respublikasi Vazirlar Mahkamasiga kiritsin 7. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Vazirlar Mahkamasining “Oʻzbekiston Respublikasi Davlat bojxona qoʻmitasi faoliyatini tashkil etish masalalari toʻgʻrisida” 1997-yil 30-iyuldagi 374-son qaroriga oʻzgartirish kiritish toʻgʻrisida
(resolution, 2026-02-08)

Oʻzbekiston Respublikasi Prezidentining “Islom Karimov nomidagi “Toshkent” xalqaro aeroportida yoʻlovchilarga koʻrsatilayotgan bojxona xizmatlarining sifati va samaradorligini yanada oshirishga oid qoʻshimcha chora-tadbirlar toʻgʻrisida” 2017-yil 28-dekabrdagi PQ-3447-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Davlat bojxona qoʻmitasi faoliyatini tashkil etish masalalari toʻgʻrisida” 1997-yil 30-iyuldagi 374-son qarorining (Oʻzbekiston Respublikasi QT, 1997-y., 7-son, 26-modda) 2-bandi birinchi xatboshisidagi “3926” raqamlari “4037” raqamlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov va Oʻzbekiston Respublikasi Davlat bojxona qoʻmitasi raisi M.V. Toxiriy zimmasiga yuklansin.
Roʻyxatdan oʻtkazish davlat raqami belgilarini va qatʼiy hisobdagi blankalarni berishda, avtomototransport vositalari, ularning tirkamalari (yarim tirkamalari)ni roʻyxatdan oʻtkazishda, qayta roʻyxatdan oʻtkazishda, majburiy texnik koʻrikdan oʻtkazishda, shuningdek imtihonlarni olishda undiriladigan toʻlovlar stavkalariga oʻzgartirishlar kiritish toʻgʻrisida
(order, 2018-02-08)

Oʻzbekiston Respublikasi Prezidentining 2017-yil 12-apreldagi PQ-2883-son qarori bilan tasdiqlangan Oʻzbekiston Respublikasi Ichki ishlar vazirligi toʻgʻrisidagi nizomga, Oʻzbekiston Respublikasi Vazirlar Mahkamasining 2017-yil 22-dekabrdagi 1010-son “Transport vositalarini majburiy texnik koʻrikdan oʻtkazish tartibini takomillashtirish boʻyicha qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2011-yil 23-noyabrdagi 174-son buyrugʻi (roʻyxat raqami 2303, 2011-yil 21-dekabr) (Oʻzbekiston Respublikasi qonun hujjatlari toʻplami, 2011-y., 51-son, 552-modda) bilan tasdiqlangan Roʻyxatdan oʻtkazish davlat raqami belgilarini va qatʼiy hisobdagi blankalarni berishda, avtomototransport vositalari, ularning tirkamalari (yarim tirkamalari)ni roʻyxatdan oʻtkazishda, qayta roʻyxatdan oʻtkazishda, majburiy texnik koʻrikdan oʻtkazishda, shuningdek imtihonlarni olishda undiriladigan toʻlovlar stavkalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran uch oydan keyin kuchga kiradi. 1. 9 va 10-bandlar quyidagi tahrirda bayon etilsin: “9. Yuridik shaxslarga tegishli: Yuk va maxsus avtotransport vositalari uchun — eng kam ish haqining 40 foizi miqdorida; avtobuslar (mikroavtobuslar) uchun — eng kam ish haqining 20 foizi miqdorida; yengil avtotransport vositalari uchun — eng kam ish haqining 10 foizi miqdorida; mototransport vositalari va tirkamalar (yarim tirkamalar) uchun — eng kam ish haqining 10 foizi miqdorida.” 10. Jismoniy shaxslarga tegishli: Yuk va maxsus avtotransport vositalari uchun — eng kam ish haqining 20 foizi miqdorida; avtobuslar (mikroavtobuslar) uchun — eng kam ish haqining 20 foizi miqdorida; yengil avtotransport vositalari uchun — eng kam ish haqining 10 foizi miqdorida; mototransport vositalari va tirkamalar (yarim tirkamalar) uchun — eng kam ish haqining 5 foizi miqdorida.”. 2. IV bobning izohi quyidagi tahrirda bayon etilsin: 3. Mazkur oʻzgartirishlar Oʻzbekiston Respublikasi Moliya vazirligi bilan kelishilgan.
“Erkin almashtiriladigan valyutaga eksport qilishda imtiyozlar va preferensiyalarni qoʻllash maqsadida oʻzi ishlab chiqargan tovarlarni (ishlarni, xizmatlarni) aniqlash qoidalarini tasdiqlash toʻgʻrisida”gi qaror, shuningdek unga oʻzgartirishlar va qoʻshimchani oʻz kuchini yoʻqotgan deb topish toʻgʻrisida
(resolution, 2018-02-08)

Oʻzbekiston Respublikasi Prezidentining 2017-yil 29-dekabrdagi PQ-3454-son “Oʻzbekiston Respublikasining 2018-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Tashqi savdo vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Moliya vazirligi va Davlat soliq qoʻmitasining 2011-yil 23-yanvardagi 113, 2010-51-son “Erkin almashtiriladigan valyutaga eksport qilishda imtiyozlar va preferensiyalarni qoʻllash maqsadida oʻzi ishlab chiqargan tovarlarni (ishlarni, xizmatlarni) aniqlash qoidalarini tasdiqlash toʻgʻrisida”gi qarori (roʻyxat raqami 2195, 2011-yil 16-fevral) (Oʻzbekiston Respublikasi qonun hujjatlari toʻplami, 2011-y., 7-8-son, 72-modda). 2. Oʻzbekiston Respublikasi Moliya vazirligi va Davlat soliq qoʻmitasining 2011-yil 28-dekabrdagi 86, 2011-44-son “Erkin almashtiriladigan valyutaga eksport qilishda imtiyozlar va preferensiyalarni qoʻllash maqsadida oʻzi ishlab chiqargan tovarlarni (ishlarni, xizmatlarni) aniqlash qoidalariga oʻzgartirish kiritish toʻgʻrisida”gi qarori (roʻyxat raqami 2195-1, 2012-yil 26-yanvar) (Oʻzbekiston Respublikasi qonun hujjatlari toʻplami, 2012-y., 3-4-son, 38-modda). 3. Oʻzbekiston Respublikasi Moliya vazirligi va Davlat soliq qoʻmitasining 2016-yil 16-martdagi 14, 2016-07-son “Erkin almashtiriladigan valyutaga eksport qilishda imtiyozlar va preferensiyalarni qoʻllash maqsadida oʻzi ishlab chiqargan tovarlarni (ishlarni, xizmatlarni) aniqlash qoidalariga oʻzgartirishlar va qoʻshimcha kiritish toʻgʻrisida”gi qarori (roʻyxat raqami 2195-2, 2016-yil 7-aprel) (Oʻzbekiston Respublikasi qonun hujjatlari toʻplami, 2016-y., 14-son, 137-modda).
Soliq toʻlovchi tomonidan hisob hujjatlari yoʻqotilgan yoki yoʻq qilingan taqdirda budjetga va davlat maqsadli jamgʻarmalariga toʻlanishi kerak boʻlgan soliqlar va boshqa majburiy toʻlovlar summasini aniqlash tartibi toʻgʻrisidagi nizomga oʻzgartirishlar kiritish haqida
(resolution, 2021-03-16)

Oʻzbekiston Respublikasi Soliq kodeksi va Oʻzbekiston Respublikasi Vazirlar Mahkamasining 2016-yil 24-avgustdagi 275-son “Iqtisodiy faoliyat turlarini tasniflashning xalqaro tizimiga oʻtish chora-tadbirlari toʻgʻrisida”gi qaroriga muvofiq, Oʻzbekiston Respublikasi Davlat soliq qoʻmitasi va Moliya vazirligi qaror qiladi: 1. Oʻzbekiston Respublikasi Davlat soliq qoʻmitasi va Moliya vazirligining 2010-yil 1-maydagi 2010-16 va 36-son qarori (roʻyxat raqami 2110, 2010-yil 31-may) (Oʻzbekiston Respublikasi qonun hujjatlari toʻplami, 2010-y., 22-son, 178-modda) bilan tasdiqlangan Soliq toʻlovchi tomonidan hisob hujjatlari yoʻqotilgan yoki yoʻq qilingan taqdirda budjetga va davlat maqsadli jamgʻarmalariga toʻlanishi kerak boʻlgan soliqlar va boshqa majburiy toʻlovlar summasini aniqlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandning birinchi xatboshisi quyidagi tahrirda bayon etilsin: “5. Hisob hujjatlari yoʻqotilgan yoki yoʻq qilingan taqdirda, soliq toʻlovchi soliq hisobotini taqdim etishning navbatdagi muddati kelgunga qadar 10 kundan kechiktirmay roʻyxatdan oʻtgan joydagi davlat soliq xizmati organiga mazkur Nizomning ilovasiga muvofiq shaklda soliqlar va boshqa majburiy toʻlovlar summasini hisob-kitob qilish orqali hisoblab chiqarish toʻgʻrisida ariza (keyingi oʻrinlarda ariza deb ataladi) berishi shart. Ariza yozma yoki soliq toʻlovchining shaxsiy kabineti orqali, shu jumladan axborot tizimi orqali yuborilgan elektron shaklda beriladi.”. 2. Nizom ilovasining 4-bandi quyidagi tahrirda bayon etilsin:
Tijorat banklari tomonidan kasb-hunar kollejlari bitiruvchilariga mikrokreditlar berish tartibi toʻgʻrisidagi nizomning 13-bandiga oʻzgartirish kiritish haqida
(resolution, 2019-07-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida” 2017-yil 14-martdagi PQ-2833-son qarori)”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2016-yil 16-yanvardagi 1/10-son qarori (roʻyxat raqami 2758, 2016-yil 3-fevral) (Oʻzbekiston Respublikasi qonun hujjatlari toʻplami, 2016-y., 5-son, 43-modda) bilan tasdiqlangan Tijorat banklari tomonidan kasb-hunar kollejlari bitiruvchilariga mikrokreditlar berish tartibi toʻgʻrisidagi nizomning 13-bandi toʻrtinchi xatboshidan “notarial tasdiqlangan” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Muvofiqlikni baholash sohasida xodim sifatida ishtirok etishga talabgor boʻlgan mutaxassislarni sertifikatlashtirish tartibi toʻgʻrisidagi nizomning 9-bandiga oʻzgartirish kiritish toʻgʻrisida
(order, 2018-02-08)

Oʻzbekiston Respublikasi Vazirlar Mahkamasining 2017-yil 20-dekabrdagi 1001-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlar toʻgʻrisida” 2017-yil 14-martdagi PQ-2833-son qarori)”gi qaroriga muvofiq buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2015-yil 11-dekabrdagi 697-son buyrugʻi (roʻyxat raqami 2748, 2015-yil 30-dekabr) (Oʻzbekiston Respublikasi qonun hujjatlari toʻplami, 2015-y., 52-son, 656-modda) bilan tasdiqlangan Muvofiqlikni baholash sohasida xodim sifatida ishtirok etishga talabgor boʻlgan mutaxassislarni sertifikatlashtirish tartibi toʻgʻrisidagi nizomning 9-bandi uchinchi xatboshisidan “notarial tasdiqlangan” degan soʻzlar chiqarib tashlansin. 2. Mazkur buyruq rasmiy eʼlon qilingan kundan eʼtiboran kuchga kiradi.
Moliyaviy va soliq hisobotlarini aloqaning telekommunikatsiya kanallari vositasida davlat soliq xizmati organlariga taqdim etish tartibi toʻgʻrisidagi nizomga oʻzgartirish va qoʻshimcha kiritish haqida
(resolution, 2018-02-08)

Oʻzbekiston Respublikasining Soliq kodeksiga muvofiq, Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2016-yil 10-iyundagi 2016-21-son qarori (roʻyxat raqami 2808, 2016-yil 12-iyul) (Oʻzbekiston Respublikasi qonun hujjatlari toʻplami, 2016-y., 28-son, 340-modda) bilan tasdiqlangan Moliyaviy va soliq hisobotlarini aloqaning telekommunikatsiya kanallari vositasida davlat soliq xizmati organlariga taqdim etish tartibi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-band quyidagi mazmundagi xatboshi bilan toʻldirilsin: “soliq toʻlovchining shaxsiy kabineti — Oʻzbekiston Respublikasi Davlat soliq qoʻmitasining rasmiy veb-saytiga joylashtirilgan, soliq toʻlovchilar va davlat soliq xizmati organlarining soliq toʻgʻrisidagi qonun hujjatlarida nazarda tutilgan huquq va majburiyatlari amalga oshirilishi bilan bogʻliq boʻlgan oʻzaro munosabatlarni elektron tarzda amalga oshirishni taʼminlaydigan axborot resursi.”. 2. 8-bandning uchinchi xatboshisidagi “yozma yoki elektron” degan soʻzlar “yozma, shu jumladan soliq toʻlovchining shaxsiy kabineti orqali” degan soʻzlar bilan almashtirilsin. 3. Mazkur oʻzgartirish va qoʻshimcha Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi va Moliya vazirligi bilan kelishilgan.